शादी को बनाया यादगार: शादी में शगुन का एक रुपया लेकर दूल्हा BA पास दुल्हन को ले गया हेलीकॉप्टर में

गोहाना/हिसार. जिले के संजय ने संतोष के साथ बिना दहेज सिर्फ एक रुपए शगुन लेकर शादी की। दुल्हन को भी हेलीकॉप्टर में लेकर गया। संजय के पिता सतबीर का कहना है कि बिना दहेज शादी करने के पीछे उद्देश्य बेटी बचाओ का संदेश देना था। ताकि लोग बेटी को बोझ न समझें। ग्रामीणों का कहना है कि गांव में पहली बार ऐसी शादी देखने को मिली है।



पिता बोला- हेलीकॉप्टर में जाएगी ऐसा नहीं सोचा था



हसनगढ़ निवासी सतबीर यादव (लड़का और लड़की दोनों के पिता का नाम सतबीर है) ने बताया कि वह मजदूरी करते हैं। तीन बच्चे हैं। संतोष बड़ी है। बेटी की शादी को लेकर अक्सर चिंता रहती थी। भगवान की कृपा और बेटी का भाग्य ही है कि वह आज हेलीकॉप्टर में विदा होकर जा रही है। कभी नहीं सोचा था कि वो इस तरह से विदा होगी।